CELEX: 32012R0131
Language: bg
Date: 2012-02-15 00:00:00
Title: Регламент за изпълнение (ЕС) № 131/2012 на Комисията от 15 февруари 2012 година относно разрешаването на препарат от масло от ким, лимонено масло и някои сушени билки и подправки като фуражна добавка при отбити прасенца (притежател на разрешителното Delacon Biotechnik GmbH)  текст от значение за ЕИП

16.2.2012   
            
            
               BG
            
            
               Официален вестник на Европейския съюз
            
            
               L 43/15
            
         РЕГЛАМЕНТ ЗА ИЗПЪЛНЕНИЕ (ЕС) № 131/2012 НА КОМИСИЯТА
   от 15 февруари 2012 година
   относно разрешаването на препарат от масло от ким, лимонено масло и някои сушени билки и подправки като фуражна добавка при отбити прасенца (притежател на разрешителното Delacon Biotechnik GmbH)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него:
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарат от масло от ким, лимонено масло и някои сушени билки и подправки. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на препарата от масло от ким, лимонено масло и някои сушени билки и подправки, както е посочен в приложението, като фуражна добавка за отбити прасенца и неговото класифициране в категорията добавки „зоотехнически добавки“.
            
         
               (4)
            
            
               Европейският орган за безопасност на храните („Органът“) заключи в становището си от 7 април 2011 г. (2), че при предложените условия на използване препаратът от масло от ким, лимонено масло и някои сушени билки и подправки, както е посочен в приложението, не оказва неблагоприятно въздействие върху здравето на животните, човешкото здраве или околната среда и че употребата му може да подобри темповете на растеж при отбити прасенца. Органът не счита, че е налице необходимост от специфични изисквания за мониторинг след пускането на продукта на пазара. Той също така провери доклада относно метода за анализ на фуражната добавка във фуражите, представен от референтната лаборатория, създадена с Регламент (ЕО) № 1831/2003.
            
         
               (5)
            
            
               С цел да се гарантира ефикасността, безопасността и съответствието с характеристиката на активните вещества, предоставена от заявителя, максималните нива на естествените вещества, посочени в част Б от приложение III към Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във и върху храни, и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (3), следва да бъдат спазвани по отношение на сушените билки и подправки, използвани в препарата, както е описано в приложението, и характеристиките на продукта, определени в Европейската фармакопея, следва да се прилагат съответно за маслото от ким и лимоненото масло.
            
         
               (6)
            
            
               Оценката на препарата от масло от ким, лимонено масло и сушени билки и подправки, както е посочен в приложението, показва, че условията за получаване на разрешително, предвидени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно установеното в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, принадлежащ към категорията добавки „зоотехнически добавки“ и към функционалната група „други зоотехнически добавки“, като добавка при храненето на животните при спазване на установените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 февруари 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2011 г.; 9(4):2139.
   
      (3)  ОВ L 354, 31.12.2008 г., стр. 34.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  mg от добавката/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: други зоотехнически добавки (подобряване на параметрите на действие)
                  
               
            
                  4d6
               
               
                  Delacon Biotechnik GmbH
               
               
                  Препарат от масло от ким, лимонено масло и сушени билки и подправки
               
               
                  
                               
                           
                           
                              
                                 Състав на добавката
                              
                              Препарат от етерично масло > 1,5 % (масло от ким ≥ 0,75 % и лимонено масло ≥ 0,75 %)
                              
                                          —
                                       
                                       
                                          Сушени билки и подправки: 50 %
                                       
                                    
                                          —
                                       
                                       
                                          Вещества носители: q.s. 100 %
                                       
                                    
                        
                               
                           
                           
                              
                                 Характеристика на активните вещества и другите съставки
                              
                              
                                          —
                                       
                                       
                                          масло от ким: d-карвон 3,5—6,0 mg/g съгласно определението в Европейската фармакопея (1);
                                       
                                    
                                          —
                                       
                                       
                                          лимонено масло: лимонен 2,3—9,0 mg/g съгласно определението в Европейската фармакопея.
                                       
                                    Сушени билки и подправки:
                              Карамфил на прах 1,5 %, канела на прах 10 %, индийско орехче на прах 1,5 %, лук на прах 5 %, бахар на прах 2 %, портокалова кора на прах 5 %, мента на прах 12,5 % и лайка на прах 12,5 %.
                              Максималните нива, посочени в част Б от приложение III към Регламент (ЕО) № 1334/2008, следва да бъдат спазвани по отношение на сушените билки и подправки, използвани в препарата.
                              Характеристиките на продукта, определени в Европейската фармакопея, се прилагат към маслото от ким и лимоненото масло, използвани в препарата.
                           
                        
                               
                           
                           
                              
                                 Метод за анализ
                                  (2)
                              
                              Определяне на карвон: газова хроматография/масспектрометрия (GC/MS) при наблюдение на единични йони (SIM)
                           
                        
               
                  Прасенца (отбити)
               
               
                  —
               
               
                  250
               
               
                  400
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта на гранулиране.
                           
                        
                              2.
                           
                           
                              За използване при отбити прасенца с тегло до приблизително 35 kg.
                           
                        
                              3.
                           
                           
                              Мерки за безопасност: носене на предпазна дихателна маска и ръкавици по време на работа.
                           
                        
                              4.
                           
                           
                              Добавката се смесва с комбинирани фуражи под формата на премикс.
                           
                        
               
                  7 март 2022 г.
               
            
         (1)  Европейската фармакопея на Съвета на Европа.
      
         (2)  Подробна информация за методите за анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.